《偈颂一百二十三首 其十八》
宋代·释崇岳

元正改旦，事事成现。有时放行，有时坐断。不惜两茎眉，和坐盘掇转。

佛法世法，都卢一片。既是佛法世法，如何得成一片。

但辨肯心，必不相赚。

作者简介：释崇岳（一一三二～一二○二），号松源，俗姓吴，处州龙泉（今属浙江）人。二十三岁受戒於大明寺。首谒灵石妙禅师，继见大慧杲禅师於径山。孝宗隆兴二年（一一六四），得度於临安西湖白莲精舍，此后遍历江浙诸老宿之门。后入闽见乾元木庵永禅师，逾年，见密庵於衢之西山，从之移蒋山、华藏、径山。密庵迁灵隐，命为首座。不久出世於平江府阳山澄照寺。后徙江阴军君山报恩之光孝寺、无为军冶父山实际寺、饶州荐福寺、明州香山智度寺、平江府虎丘山云岩寺。宁宗庆元三年（一一九七），诏住临安府景德灵隐寺，居六年，道盛行，得法者众。嘉泰二年卒，年七十一。